### Beslutning

Michelle Koch, Preben Jespersen, Rune Thorsen og Dorte Rasmussen kunne tiltræde indstillingen i overensstemmelse med Magistratens anbefaling.

Øyvind Bech, Grethe Larsen og Michala Mikkelsen var forhindrede i at deltage i udvalgets behandling af sagen.

**Beslutningsforslag fra Det Konservative Folkeparti**

Det Konservative Folkeparti foreslår, at byrådet igangsætter arbejdet med en strategi- og visionsplan for vores midtby. Den seneste tid har der været en række forskellige debatemner i byrådssalen med det indre [adresse] som omdrejningspunkt, senest i forbindelse med debatten om bilfri søndage og parkering.

Det Konservative Folkeparti har den holdning, at alle elementerne bør sættes i sammenhæng og foreslår derfor, at:

1. Byrådet igangsætter en strategisk visionsproces for udviklingen af det indre [adresse] med fokus på:

* Detailhandel og afledte arbejdspladser.

* Øget brug af tagflader inspireret af Salling Rooftop.

* Belægning, begrønning og belysning.

* Mobilitet, parkeringsanlæg, shuttlebusser.

* Kultur- og gadeliv.

* Beboelse.

2. At visionsprocessen indledes med en visionskonference med [adresse] som vært, hvor relevante erhvervs- og detailforeninger, kulturinstitutioner, turistforening, interesserede borgere etc., inviteres med.

**En stærk detailhandel**

Et vigtigt element i midtbyens liv er detailhandelen. Den er med til at skabe omsætning og er en afgørende del af byens attraktionsværdi. Mange af byens gæster tiltrækkes af vores rige og mangfoldige handelsliv. Vi skal sikre gode vilkår for, at netop detailhandelen kan udvikle sig positivt i fremtiden, og vedblive at bidrage til et levende strøg og byrum. Inden for kommunegrænsen bidrager detailhandelen med i omegnen af 6000 ufaglærte jobs, som ikke i stor grad kan overføres til andre brancher, hvis tendensen til et fald i detailhandelen forsætter, i takt med at danskerne handler mere på nettet. Det Konservative Folkeparti ser derfor en styrkelse af detailhandelen som et afgørende element i en diskussion om, hvordan vores midtby skal udvikle sig i fremtiden. Det handler om udvikling af strøget, latinerkvarterets fremtid, [adresse] og [adresse], overdækningen af banegraven og sammenhængen mellem disse.

**Fremtidens infrastruktur**

Traditionelt set har vi som by stort fokus på vores infrastruktur. Uanset, om man er tilhænger af mere asfalt eller ej, så er der ingen tvivl om, at det øgede pres på vores veje i bykernen stiller større krav til, at vi løser de fremkommelighedsproblemer byens borgere og gæster oplever. Der er for Det Konservative Folkeparti ingen tvivl om, at det er et spørgsmål om tid, før vi begynder at se en yderligere begrænsning i fremkommeligheden i midtbyen, og de problematikker ønsker vi allerede nu at imødekomme med en diskussion om fremtidens infrastruktur. Vi ønsker ikke at lukke midtbyen af for eksempelvis privatbilismen, men vi anerkender, at det med en vis sandsynlighed kan blive en realitet en gang i fremtiden. Det Konservative Folkeparti foreslår derfor, at vi som kommune allerede nu begynder at se på muligheder for etablering af flere parkeringsanlæg under byen, shuttlebusser fra [adresse] og rundt på [adresse] og Letbanens stop ind til midtbyen eller noget helt tredje. For Det Konservative Folkeparti er det afgørende, at byens aktører i høj grad er med til at præge udviklingen – og det gælder også mobiliteten og fremkommeligheden, men også at vi langtidsplanlægger og investerer fornuftigt.

I forlængelse af en praktisk diskussion om vores infrastruktur, er det ligeledes nødvendigt, at vi gør os nogle tanker om, hvordan vi binder vores midtby sammen. Det Konservative Folkeparti ser gerne, at vi får tegnet et billede af en sammenhængende og attraktiv by fra [adresse] til [adresse], mens vi naturligvis bibeholder de unikke karaktertræk, der er i de forskellige kvarterer i midtbyen bl.a. med respekt for den bevarende lokalplan i latinerkvarteret. Udover det, vi normalt tænker som infrastrukturelle udfordringer, skal vi også tage et grundigt blik på den måde, vi skilter på i midtbyen. Bedre skiltning(og skiltning på flere sprog) vil hjælpe både de erhvervsdrivende, turisterne og andre førstegangsbesøgende i vores by til bedre oplevelser i vores by.

**Beplantning, belysning og belægning**

En visionsproces må og skal ifølge Det Konservative Folkeparti også indeholde en helt generel diskussion om, hvordan vi indretter vores by. Der er ingen tvivl om, at [adresse] er smuk og dejlig by at opholde sig i, når solen skinner og folk fylder vores parker og restaurationerne langs [adresse], men realiteten er også at vores by kan være grå, kedelig og regnvåd hovedparten af året. Det er naturligvis et vilkår, der følger med, når vi som by er placeret højt på den nordlige halvkugle, men det er ikke et vilkår, som udelukker muligheder for udvikling.

Det Konservative Folkeparti ser gerne, at vi i Zacharias Jørgensen hjemby begynder at diskutere, hvordan vi lyssætter vores by og gør [adresse] midtby attraktiv hele året – blandt andet ved brug af belysning. Vi har langs [adresse] forsøgt os med lyssætning, som ikke alene guider de gående, men som også bidrager til et hyggeligt og imødekommende byrum. Vi hører ofte om utryghed i nattelivet, og Det Konservative Folkeparti ser derfor ikke alene effektiv lyssætning som en mulighed for at forskønne vores by, men også som en kærkommen lejlighed til at gøre vores by tryggere at opholde sig i i aftentimerne.

Som vores by udvikler sig i højden bliver det tydeligt, at vi har et stort uudnyttet potentiale på byens mange tagflader. [adresse] har sat en ny standard for brugen af det åbne rum og tagflader. Med inspiration fra [adresse] ønsker Det Konservative Folkeparti, at [adresse] gør det nemt og attraktivt for byens ejendomme at gøre brug af de mange tagkvadratmeter til eksempelvis små cafeer, nyttehaver, oplevelsesrum m.m. Det vil yderligere forskønne vores by, hvis små grønne åndehuller begynder at dukke op rundt omkring på byens tage, ligesom det vil bidrage positivt til by-klimaet og biodiversiteten.

**Visioner på tværs**

I sagens natur er en visionsplan for [adresse] ikke blot et politisk anliggende, men en proces som skal inkludere byens kulturinstitutioner, Domsognet, Erhverv Aarhus, Aarhus Håndværkerforening, [adresse], Aarhus City Forening, Strøgforeningen og [adresse]. Det Konservative Folkeparti foreslår derfor, at kommunen som samlende figur faciliterer en egentlig visionskonference, hvor nævnte aktører inviteres til at komme deres bud på, hvordan fremtidens midtby skal se ud. Denne konference skal være kickstarten på visionsarbejdet og medvirke til at afdække temaer og områder for det videre arbejde.

Det Konservative Folkeparti                   / Alexander Krogh

**Indstilling fra Magistratsafdelingen for Teknik og Miljø**

Indstilling på baggrund af forslag fra KF om eventuel visionsplan for [adresse].

Opfølgning på beslutningsforslag fra Det Konservative Folkeparti om at igangsætte arbejde med en strategi- og visionsplan for [adresse].

### Resumé

Det Konservative Folkeparti har stillet forslag om, at der igangsættes en strategisk visionsproces for [adresse] – med inddragelse af relevante aktører. På baggrund af forslaget foreslår Teknik og Miljø, at der gennemføres en forundersøgelse, der dels kortlægger de eksisterende planer og politikker med betydning for [adresse] og dels afdækker de nærmere behov for en eventuel visionsplan for [adresse]. På baggrund af forundersøgelsen træffer byrådet beslutning om, hvorvidt der skal gennemføres en visionsproces og i givet fald det nærmere indhold heri.

### Indstilling

Det indstilles:

At 1) at der gennemføres en forundersøgelse om behovet for og karakteren af en eventuel visionsplan for [adresse].

At 2) at byrådet på baggrund af forundersøgelsen efterfølgende forelægges et oplæg til drøftelse i forhold til det videre arbejde med en eventuelt visionsplan.

### Sagens forløb

12-12-2018 Aarhus Byråd
Fremsendes til Magistratsafdelingen for Teknik og Miljø med henblik på udarbejdelse af indstilling, jf. byrådets vedtagelse i mødet den 12. december 2018 om magistratsbehandling af forslaget.

 Sagen bedes tilbagesendt byrådet via Magistraten.
 07-03-2019 Teknik og Miljø
Beslutningsforslag besvaret med indstilling fra Magistratsafdelingen for Teknik og Miljø.
 21-03-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 25-03-2019 Magistraten

Fremsendes til [adresse] med bemærkning, at Magistraten i mødet den 25. marts 2019 anbefaler, at byrådet tiltræder Magistratsafdelingen for Teknik og Miljøs indstilling af 7. marts 2019.

Klara Carlsen og Rune Thorsen var forhindret i at deltage i sagens behandling.

 03-04-2019 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 3. april 2019.
 29-04-2019 Teknisk Udvalg

Michelle Koch, Preben Jespersen, Rune Thorsen og Dorte Rasmussen kunne tiltræde indstillingen i overensstemmelse med Magistratens anbefaling.

Øyvind Bech, Grethe Larsen og Michala Mikkelsen var forhindrede i at deltage i udvalgets behandling af sagen.